Diari Oficial de la Generalitat Valenciana


Sumari del DOGV 10688, del 09-12-2024 (2024/12553)

RESOLUCIÓ de 4 de desembre de 2024, de la Direcció General, de concessió de les subvencions d'ajudes al foment d'arts escèniques, en la modalitat de escriptura escènica 2024, convocades per la Resolución de 5 d'agosto de 2024, del director general del Institut Valencià de Cultura.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10812

Data del DOGV
:   09-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12488

CVE
:   YGUZ-G-1043-14105

Data del document
:   04-12-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública
    * arts
    * música
    * cultura

Vista l'Orde 11/2023, de 23 de maig, de la Conselleria d'Educació, Cultura i Esport, per la qual s'establixen les bases reguladores per a la concessió de subvencions públiques en règim de concurrència competitiva destinades al foment de les arts escèniques de la Comunitat Valenciana. (DOGV 9603, 25.05.2023).

Vista la Resolució de 5 d'agost de 2024, del director general del Institut Valencià de Cultura, per la qual es convoquen subvencions d'ajudes al foment d'arts escèniques 2024. (DOGV 9917, 19.08.2024)

Vist que s'han desenrotllat les activitats d'instrucció per l'òrgan competent i s'ha efectuat la valoració de les sol·licituds per la comissió de valoració prevista en l'article 9 de les bases, havent-se observat en tots els seus tràmits el procediment establit i d'acord amb l'acta de la reunió amb data 07.11.2024.

Vist l'informe de l'òrgan instructor en el qual consta que de la informació que es troba en el seu poder es desprén que els beneficiaris complixen tots els requisits necessaris per a accedir.

De conformitat amb la quantia individualitzada que es pot atorgar a cada entitat sol·licitant i els criteris de valoració, disposats en el resolc 2 i 9 de la resolució de 5 d'agost de 2024, del director general del Institut Valencià de Cultura.

De conformitat amb la resolució del president del Institut Valencià de Cultura de 31 de maig de 2023 (DOGV 9615, 12.06.2023), de delegació de competències en la direcció general del Institut Valencià de Cultura, vista la proposta de l'òrgan instructor,

RESOLC

*Primer. Concessió de les ajudes*

1. Aprovar la concessió de les subvencions d'ajudes al foment d'arts escèniques 2024, a les persones interessades i assignar a cadascuna la quantitat que s'especifica en l'annex I de la present resolució, per un import total de 90.000 € per a les ajudes a l'escriptura escènica a càrrec del crèdit previst en la secció G0118, entitat 016, línia de subvenció S0993 «Foment de les arts escèniques».

2. Reservar els expedients de les subvencions d'ajudes al foment d'arts escèniques 2024, de les persones interessades indicades en l'annex II que, havent aconseguit la puntuació mínima exigida per a poder ser beneficiària de les ajudes, i havent-se esgotat el crèdit, en el cas de produir-se una renúncia, es resoldria incloent com a beneficiari el projecte següent en puntuació prèvia resolució.

3. Denegar la concessió de les subvencions per a l'exercici 2024, a les persones interessades i pels motius indicats en l'annex III de la present resolució.

4. Les ajudes concedides mitjançant esta resolució estan sotmeses a l'article 53.2, lletra a, del Reglament (UE) núm. 651/2014, de la Comissió, de 17 de juny de 2014, per la qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187,26.6.2014), modificat pel Reglament (UE) 2017/1084, de 14 de juny, de 2017 quant als llindars de notificació per a les ajudes a la cultura i la conservació del patrimoni, i modificat pel Reglament (UE) 2023/1315 de la comissió, de 23 de juny de 2023 (DOUE L 167/1 de 30.06.2023). La notificació està registrada per la Comissió Europea amb el número d'assumpte de la Comissió SA114916.

5. Les entitats beneficiàries han de complir el que s'establix en els resolc 11 i 12 de la convocatòria i 21 de les bases sobre les obligacions dels beneficiaris, la justificació de la subvenció i la revocació i el reintegrament, respectivament.

*Segon. Recursos*

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les Administracions públiques, i 8, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:

a) El recurs de reposició haurà d'interposar-se davant la direcció general del Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació en el *Diari Oficial de la Generalitat Valenciana*.

b) El recurs contenciós administratiu haurà de plantejar-se davant els Jutjats contenciosos administratius de València en el termini de dos mesos a comptar des de l'endemà de la seua publicació en el *Diari Oficial de la Generalitat Valenciana*.

  

València, 4 de desembre de 2024

Álvaro López-Jamar Caballero

Director general de l'Institut Valencià de Cultura

Esta disposició conté annexos. Consulteu-ne la versió en PDF.